બદાયૂ: ઉત્તર પ્રદેશમાં ડો. ભીમરાવ આંબેડકરની પ્રતિમા સાથે સતત ચેડાં અને નુકસાનગ્રસ્ત થવાના સમાચાર વચ્ચે હવે ડો. ભીમરાવ આંબેડકરની પ્રતિમાના રંગમાં થયેલા ફેરફારને લઈ વિવાદ છેડાયો છે. યુપીના બદાયૂ જિલ્લામાં ડો. ભીમરાવ આંબેડકરની પ્રતિમાનો બ્લૂ રંગ બદલીને ભગવો કરી દેવામાં આવતાં ભારે વિવાદ છેડાયો છે. સામાન્ય રીતે કોટ અને પેન્ટમાં દેખાતા ડો. ભીમરાવ આંબેડકરની પ્રતિમાને હવે ભગવા રંગની શેરવાની પહેરાવવામાં આવી છે.